Príloha č. 8
k nariadeniu vlády č. .../2004 Z. z.
Posúdenie zhody výrobku s ES certifikovaným typom
(postup C)
1.	Výrobca alebo jeho splnomocnenec vyhlasuje a zaručuje, že výrobky sú zhodné so skúšaným typom tak, ako je to uvedené v ES certifikáte typu výrobku a že spĺňajú požiadavky nariadenia, ktoré sa na ne vzťahujú. Výrobca umiestni označenie CE na každý výrobok a vydáva písomné vyhlásenie o zhode podľa prílohy č. 15.
2.	Výrobca vykoná všetky opatrenia, aby výrobný proces zabezpečoval zhodu vyrábaných výrobkov s typom, opísaným v ES certifikáte typu výrobku a s požiadavkami tohto nariadenia.
3.	Výrobca alebo jeho splnomocnenec uchováva kópiu vyhlásenia o zhode 10 rokov od skončenia výroby posledného výrobku. Ak v Slovenskej republike neexistuje výrobca alebo jeho splnomocnenec, uchováva dokumentáciu osoba, ktorá výrobok uvádza na trh.